આ વખતે ધાન્યના સમર્થન મૂલ્ય 1550થી 1750 રૂપિયા કરવામાં આવ્યું છે એટલે કે પાછલા વર્ષની સરખામણીએ 13 ટકા જેટલું વધારે છે. સરકાર ખેડૂતો પાસેથી એમના ઉત્પાદનને જે ભાવથી ખરીદે છે તેને એમએસપી કહેવામાં આવે છે. ખેડૂતોને ઘઉં, ચોખા જેવા પાકના ઉત્પાદન વધારવા માટે પ્રેરિત કરવાના આશયથી એમએસપીની સિસ્ટમ શરૂ થઈ હતી. આમ તો 1965થી વિભિન્ન સ્વરૂપે સરકારો એમએસપીમાં વધારો કરતી રહી છે. મોદી સરકારે ચૂંટણીના વર્ષમાં ખુટતી કસર પુરી કરવા માટે પ્રયાસ કર્યો છે પરંતુ વિપક્ષે આ વધારાને અપુરતો બતાવ્યો છે અને એમએસપી નકકી કરવાની ફોમ્ર્યુલા પર સવાલો ઉભા કર્યા છે. આ તો બધી રાજકીય હુંસાતુસીની વાતો છે પરંતુ મુળ ચિંતાજનક વાત એ છે કે કરજ માફી અને વિવિધ પ્રાેત્સાહક પગલાઆેથી મોદી સરકારની તિજોરી પર 2.75 લાખ કરોડનો બોજો પડયો છે અને લગભગ તમામ રાજય સરકારની તિજોરીઆે પરનો બોજો તેમાં સામેલ છે. હવે પ્રñ એ છે કે આવડો જંગી ખાડો સરકાર કેવી રીતે બુરશે ? અને રૂપિયા તો તેને ટેકસની આવકમાંથી જ મળે છે. સેસની આવકમાંથી મળે છે, પેટ્રાેલ અને ડિઝલમાંથી મળે છે. સરકારને નાણાકીય સ્ત્રાેતની કોઈ કમી નથી પરંતુ આટલી જંગી ભરપાઈ તે કેવી રીતે કરશે ? તે સૌથી મોટો સવાલ છે અને કેન્દ્ર સરકાર કદાચ નાણાકીય કટોકટીમાં પણ સપડાય તો પણ નવાઈ નહી તેમ અર્થતંત્રના નિષ્ણાતો કહે છે. એમએસપીમાં વધારો કરવાથી કેન્દ્ર સરકારને 15000 કરોડ રૂપિયાનો વધારાનો ખર્ચ કરવો પડશે. વાસ્તવમાં તેના પર સબસીડીનો બોજો વધશે કારણકે નબળા વર્ગને આેછા દર પર રાશન દેવા માટે તેણે અનાજ માેંઘું ખરીદીને સસ્તામાં ઉપલબ્ધ કરાવવું પડશે. જો કે અરૂણ જેટલી એમ માને છે કે સરકાર પર કોઈ બોજ પડવાનો નથી. એમનો અભિપ્રાય એવો છે કે બજેટમાં ખાÛ સબસીડી માટે જોગવાઈ કરવામાં આવી છે માટે એમએસપીમાં વૃધ્ધિથી રાજકોષીય ખાધનું લક્ષ્ય પ્રભાવિત થશે નહી. વાસ્તવિકતા એ છે કે ચૂંટણીનું વર્ષ હોવાને લીધે સરકાર માટે આ એક સુરક્ષિત દાવ છે જે સીધો પડયો તો ફરીવાર તેઆે સતામાં આવશે અને જો ઉંધો પડયો તો આ ખર્ચાનો બધો બોજો આગલી સરકારે સહન કરવો પડશે. આ રાહતનો લાભ એવા રાજયોના ખેડૂતોને સરળતાથી મળશે જયાં સરકારી મંડીઆે એટલે કે યાર્ડો ઠીકથી કામ કરી રહ્યા છે પરંતુ જે રાજયોમાં ખેડૂતોની ઉપજ સરકારી ખરીદ કેન્દ્રાે સુધી પહાેંચી શકતી જ નથી તેમના સુધી ફાયદો પહાેંચાડવો ખુબ જ અઘરૂ કામ છે.